ñ Stapdag. – Bali Drome
In Java, Indonesië, is daar dorpe wat bestaan uit meubel fabrieke en winkels. Jy stap letterlik by jou blyplek se voordeur uit, en trap die eerste uitstallings raak. Dit ruik net hout.
Hulle noem dit djatihout, (Tectona grandis), of Burmese Teak. Dit is ñ tropiese hardehout spesie, van die familie Lamiaceae.
Die strate is goed versorg, teerpaaie. Maar draai jy af, wag ñ ander wille wêreldjie jou in.
Jy volg grondpaaie tussen die digte plantegroei deur, jou nek gaan behoorlik in ñ spasma in soos jy waarneem. En jy kan jou net so skielik teen die see vasloop. Ook hier waar baie van die skeepshout gevind word wat nou so gewild is as meubels.
Hierdie soort stap tussen die ‘meubel plantasies’, is terapeuties. Dit vat jou weg uit die normale leef wêreld, en sit jou karplaks neer tussen ‘skeppers’. Mense wat hout ‘eet, leef, en slaap’.
Loop lank genoeg rond, en jy kom op ñ paar rare kunswerke af.
Hierdie is ñ replika van ñ 1955 Mercedes Benz 300 SL Gullwing.
Sulis, haar man en die twee dogtertjies stap almal saam op so ñ ekskursie. Alleen, sal ek verdwaal, letterlik en figuurlik. Want jy raak weg in hierdie wonderwêreld van ander se drome en skeppings. Jy drink die eenvoud van hul bestaan in, die gasvryheid waarmee hulle jou in hul plekkies innooi. Die familie word nader geroep en aan jou voorgestel, en voor jy kan keer, is ñ tafel met eetgoed uitgepak.
As dit begin skemer raak, is jy traag om terug te draai. Behalwe dat jy werklik trommeldik geëet is, wil jy nog ñ rukkie in hierdie basiese lewe ‘voel’.
Het jy tyd nodig om jou kopstories te orden, sodat die onthou nie wegloop nie…
Author travel460Posted on Desember 7, 2016 Desember 7, 2016
36 thoughts on “ñ Stapdag.”
Desember 7, 2016 om 12:33 nm
Shoe dis waarlik interessant. Baie dankie vir die deel hiervan
Desember 7, 2016 om 12:37 nm
Lank laas by jou gelees, Karen. Net besig, of kry ek dalk nie jou skrywes nie?
Desember 7, 2016 om 8:24 nm
Dit is nogal baie interessant…lees van dinge waarvan ek nooit eens sou geweet het nie…
Desember 7, 2016 om 12:58 nm
Jy laat die plek lewe!
Desember 7, 2016 om 2:32 nm
Hello Toortsie. Help weer asb. Hoekom kom ek nie reg om die http sites wat so onder aan sommige kommentare verskyn, oop te maak nie? Of wat beteken dit? Al wat oopmaak is ñ bladsy vol alfabetiese simbole en syfers.
Desember 7, 2016 om 2:35 nm
O gits! Ek weet nie! Lees jy in jou reader?
Desember 7, 2016 om 2:38 nm
Ja, ek maak die kommentare oop, en onderaan van hulle, soos joune, is ñ skakel. Ek dink elke keer julle wil hê ek moet iets by ñ ander site gaan lees.
Desember 7, 2016 om 2:48 nm
Dalk moet jy net eers back druk dat jy uit die kommentare is. Dan kan jy op daardie skakels kliek.
Desember 7, 2016 om 5:49 nm
Het jy reggekom?
Desember 7, 2016 om 6:13 nm
Nog nie weer gekyk nie. Sal jou laat weet. Wanneer is die troue?
Desember 7, 2016 om 6:20 nm
Desember 7, 2016 om 2:42 nm
Dalk is dit niks, solank ek nie iets iewers mis nie. ☺
Desember 7, 2016 om 1:07 nm
Daai twee Samurai praat met my.
Desember 7, 2016 om 1:09 nm
Is dit wat hulle is? Gedog dis 2 Indonesiese super- heros…☺
Desember 7, 2016 om 1:12 nm
Ek raai ook maar, so moenie my woord daarvoor neem nie
Desember 7, 2016 om 1:58 nm
Ag vaader…nou is ek heel ge-begeesterd!! Wil jy nie so ‘n ou toertjie bymekaarskryf en mens nog verder mal dryf van uitsien nie toe…? Ietsie soos dag een doen ons…dag twee doen ons en so ietsierig…seblief Traveller!!!
Desember 7, 2016 om 2:27 nm
Dis omdat ek myself vandag moet opbeur, dat ek daar gaan ’ronddwaal’ het. Moes myself uit ñ gat uit skryf. Java en Bali is nie naby mekaar nie, mens moet tussen die 2 plekke vlieg. Maar ons sal effens dieselfde goed kan doen op net Bali. Java is ñ anderste ondervinding, radikaal moslem land. En die plekke is ver uitmekaar. Dalk wil julle eers net Bali doen, dit alleen gaan mens 2 volle weke besig hou. En as jy ñ ruk net wil chill, 3 weke. As die finansies dit toelaat, kan julle Java toe ook. Maar dit is meer vir mense wat aankoop en meubels laat maak. Tog, as daar genoeg tyd tot jul beskikking is, doen julle so twee nb plekke op Java, en sien dan ñ groot deel van Indonesië. Heeltemal anders as Bali. Heeltemal.
Desember 8, 2016 om 4:43 nm
Sjoe…daai houtgoed het die Virgo in ‘n dwaal…sys mal oor hout! Ons sal moet wenslys maak dat jy kan dink Traveller…? En het daar sagte doeke onder die blaaie gekom vir die uittrek uit die gat?
Desember 8, 2016 om 6:05 nm
Mmm. Jip. Ek word redelik maklik uit ń gat uit verlei.😐
Desember 8, 2016 om 6:47 nm
mooi…of is dit uitgeskryf?
Desember 8, 2016 om 7:10 nm
Anneli, dis nie uitgeskryf nie. Wel uitgehuil. Ek het vir my ń cd bymekaar gesit met van my geliefkoosde liedjies op. Dit speel ek dan kliphard die uur in die kar van die werk af huis toe. Soos: Sound of Silence, Halleluja, The Story, Beauford Wes, Seasons in the Son, Bee Gees se First of May en Holliday, Sylvia’s mother, van Leona Lewis se musiek, Outlander se temamusiek, Abba se The Winner Takes it all, en dan vJesus Culture se musieke. n Mal lot deurmekaar. Maar dit werk. Soms.
Desember 8, 2016 om 7:11 nm
Ek sou op baie van daardie lekker saamhuil en soms dans!
Desember 8, 2016 om 7:14 nm
Desember 7, 2016 om 2:58 nm
Ongelooflik om die kunswerke te sien. Dankie dat jy dit deel.
Desember 7, 2016 om 3:35 nm
Kan nie wag om dit ook te beleef nie…klink soooo amazing!
Ek is net so opgewonde vir julle part.
Desember 8, 2016 om 6:44 nm
Sal graag tenminste die eerste trip met die Bali Guru wou meemaak!? Hoe het die aardbewing in Indonisie, Bali geaffekteer?
Desember 8, 2016 om 6:53 nm
Ek hoop ek kan saam gaan! Dit sal die lekkerste lekker wees. Merapi het veroorsaak dat vliegtuie ń ompad moes vlieg tot in Singapore. Ek was nie daar nie, maar het vasgenael voor die tv gesit. Bali is glad nie daardeur geaffekteer nie. Alhoewel dit nie so ver van mekaar af gebeur het nie. Mens voel dikwels op Bali ook die aarde bewe. Opwindend. En scary vreemd.
Desember 8, 2016 om 6:55 nm
Ons doen duidelik scary…so, we are in!
Desember 8, 2016 om 6:57 nm
Is dit waarna jy verwys? Ek besef nou jy praat nie van die vuurspuwende berg nie. Nee, die aardbewing van Indo het Bali nie beinvloed nie, maar Bali het sy eie aardbewing so 3 of 4 jaar terug gehad..
Desember 8, 2016 om 7:03 nm
Jip, ek praat van ‘n paar dae/week gelede se aardbewing!
Desember 7, 2016 om 8:00 nm
Ja ek wil graag saam met jou dié wereld beleef! Ek glo hulle kreatiwiteit sal my inspireer om my eie kunsinnigheid wakker te maak en te waag. Ek verlang na hulle eenvoud
Desember 8, 2016 om 4:28 vm
Lyk na ‘n wonderwereld. Sowaar ni n gewone stappie ni. Dankie
Desember 8, 2016 om 5:36 vm
love soos gewoonlik, jy maak my baie lus vir Bali.
Desember 8, 2016 om 4:20 nm
Hoekom is jy stil.
Desember 11, 2016 om 7:05 nm
So n stapdag van koop in die Ooste is n onbeskryflike ervaring! Dankie vir die saam stap in jou koop wereld….
Vorige Previous post: Nooi my in, en ek droom saam…
Volgende Next post: Dieselfde, en tog so verskillend.